  Анжелика Тихонова корреспондент Удмуртиын дышетскон арез дырызлэсь вазь уз йылпумъялэ. Кӧня ке предметъёсты гинэ вуоно арлы выжтыны быгатозы. Со сярысь элькун тӧролэн Александр Бречаловлэн мерлык вотэсъёсын меӵак эфирез дыръя улосвылысь дышетонъя но тодосъя министр Светлана Болотникова вераз. Ми дышетскон арез дырызлэсь вазь ум йылпумъялэ. 30-тӥ оштолэзёзь – дистанционной амалэн дышетскон. Югдурез чакласа, куд-ог предметъёсъя дышетон вазьгес йылпумъяськоз, программаез вуоно дышетскон арын азьланьтом Светлана Болотникова, Удмуртиысь дышетонъя но тодосъя министрМинистр ватсаз, 11-тӥ классъёсын дышетскисьёс огъя кун экзамен сётонтэм предметъёсъя дышетсконзэс вазьгес йылпумъялозы шуыса. Нош 9-тӥ классъёсты йылпумъясьёс валтӥсь кун экзаменъёсты ӟуч кылъя но математикая гинэ сётозы, ас мылкыдъя быръем тодметъёсъя тодонлыкъёсты эскеронъёс луэ. Тодэ вайытом, Россиын огъя кун экзаменъёс 8-тӥ инвожое кутскозы, валтӥсь кун экзаменъёс – 9-тӥ инвожое. Азьланяз нуналъёс соглаштымтэ на.  Озьы ик Россиысь Просвещениея министерство мукет классъёсын сётоно огъяросси эскерон ужъёсты вуоно дышетскон ар кутсконлы выжтӥз. Ватсалом, Удмуртиын чингыли берпуметӥзэ жингыртон нуналэз но ӧз на юнматэ. Адӟиськоды, кызьы югдур азинске. Висисьёслэн лыдзы уг кулэсмы. <…> Висёнлэн тужгес лек вакытэз ортчымтэ на. Берпуметӥ чингыли пумысен пумкылъян югдурез чакласа кутом. Улон дуногес Александр Бречалов, Удмуртилэн тӧроезТодэ вайытом, Удмуртиысь школаос тулыс каникулъёс бере дистанционной амалэн дышетсконэ выжизы.  Тегъёс: Дышетон Ижкар Удмуртия пиналъёс школаос СветланаБолотникова  